**Tézy**

k návrhu vyhlášky Ministerstva hospodárstva Slovenskej republiky, ktorou sa ustanovujú podrobnosti o rozsahu aktualizačnej odbornej prípravy v tepelnej energetike

Vyhláška Ministerstva hospodárstva Slovenskej republiky bude vydaná na základe splnomocnenia podľa § 4 ods. 6 zákona č. 657/2004 Z. z. o tepelnej energetike v znení neskorších predpisov.

# Predmet a rozsah úpravy

Vyhláška bude upravovať podrobnosti

a) o forme a rozsahu aktualizačnej odbornej prípravy,

b) o obsahu aktualizačnej odbornej prípravy.

OBSAH:

§ 1 Forma, rozsah a obsah aktualizačnej odbornej prípravy

§ 2 Účinnosť

Návrh

**VYHLÁŠKA**

**Ministerstva hospodárstva Slovenskej republiky**

**z .......... 2014,**

**ktorou sa ustanovujú podrobnosti o rozsahu aktualizačnej odbornej prípravy v tepelnej energetike**

Ministerstvo hospodárstva Slovenskej republiky podľa § 4 ods. 6 zákona č. 657/2004 Z. z. o tepelnej energetike v znení neskorších predpisov ustanovuje:

§ 1

Aktualizačná odborná príprava sa vykoná formou odborných prednášok v celkovom rozsahu minimálne osem hodín so zameraním na:

1. zmeny a aktualizácie
   1. všeobecne záväzných právnych predpisov v tepelnej energetike,
   2. všeobecne záväzných právnych predpisov v regulácií sieťových odvetví,
   3. technických predpisov z oblasti tepelnej energetiky,
2. odborné znalosti a skúsenosti najmä z oblasti
3. spaľovania a spaľovacích zariadení,
4. alternatívnych zdrojov tepla,
5. prevádzkovania rozvodov tepla,
6. ochrany ovzdušia.

§ 2

Táto vyhláška nadobúda účinnosť ............. 2014.

**Tomáš Malatinský** v. r.